Doložka finančných, ekonomických, environmentálnych vplyvov
 a vplyvov na zamestnanosť

a)	Schválenie predkladaného materiálu Program záchrany, stabilizácie a konzervovania klasických nosičov informácií v Slovenskej republike predpokladá financovanie v rámci štátneho tematického programu Aktuálne otázky rozvoja spoločnosti.
1.	V roku 2003 sa predkladajú výdavky na za zabezpečenie programu vo výške 9 560 tis. Sk, v roku 2004  10 340 tis. SK, v roku 2005 6 800 tis. Sk, v roku 2006 10 000 tis. Sk a v roku 2007 10 000 tis. Sk. Vplyv na počet zamestnancov rozpočtových organizácií a príspevkových organizácií sa nepredpokladá.
2.	Materiál nebude mať finančné dôsledky na rozpočet štátnych fondov.
3.	Materiál nebude mať finančné dôsledky na rozpočty obcí a vyšších územných celkov.
4.	Materiál nebude mať finančné dôsledky na rozpočty Sociálnej poisťovne, zdravotných poisťovní a Národného úradu práce.
5.	Materiál nebude mať finančné dôsledky na rozpočet Fondu národného majetku Slovenskej republiky a Slovenského pozemkového fondu.
b)	Schválenie predkladaného materiálu nebude mať dosah na obyvateľov, pozitívne môže ovplyvniť hospodárenie podnikateľskej sféry a iných právnických osôb. Realizácia programu predĺži životnosť ohrozených papierových dokumentov v knižniciach a archívoch SR, vytvorí podmienky na zvyšovanie kapacity a kvality technológií ochrany, zabezpečí výber optimálnych strojnotechnologických zariadení a komplexných technologických postupov využívajúcich domácu vedeckotechnickú a materiálovú základňu, ako aj vývoj funkčného stabilného a mobilného technologického zariadenia (zariadení) a jeho odovzdanie do prevádzky SNK a SNA a ďalším užívateľom. Program vytvorí podmienky na ochranu kultúrneho dedičstva, skvalitnenie a rozšírenie služieb pre verejnosť.
c)	Schválenie predkladaného materiálu nebude mať negatívny vplyv na životné prostredie.
d)	Schválenie predkladaného materiálu nebude mať negatívny vplyv na zamestnanosť (predpokladá sa, že implementácia výsledkov výskumu prinesie nové miesta).